ועדת העלייה, הקליטה והתפוצות, כנסת 25, פרוטוקול מספר 90, 2023-09-12 00:00

עודד פורר: בוקר טוב לכולם, אני מתכבד לפתוח את ישיבת ועדת העלייה, הקליטה והתפוצות

עודד פורר:  היום ה-12 בספטמבר 2023, כ"ו באלול התשפ"ג

עודד פורר:  לפני שאפתח בסדר-היום, ובמה שיש לנו על סדר-היום, אני כן חייב להגיד משפט על מה שמתנהל בגבעה שלידינו

עודד פורר:  בעצם, כל העיניים כנראה נשואות לדיון שמתקיים כרגע בבית המשפט העליון

עודד פורר:  אבל אני לא יכול לאמירות של חברים שלי כאן בכנסת עם כל מיני איומים על מערכת המשפט, על בית-המשפט העליון

עודד פורר:  הכנסת כן תקבל בהכנעה, לא תקבל בהכנעה

עודד פורר:  במדינת ישראל יש מערכת שבה יש בית-משפט, הוא המוסמך לפרש את החוקים, ואנחנו כפופים לפרשנות שלו, ואנחנו נקבל כל הכרעה וכל החלטה של בית-המשפט

עודד פורר:  קיבלתי הכרעות של בית-המשפט העליון כשאהבתי אותן, וגם כשלא אהבתי אותן, וכך מצופה מכל החברים

עודד פורר:       אולי בפרפרזה על מה שראיתי את כל חברי הקואליציה, רבים מהם מפרסמים – הכנסת לא תקבל בהכנעה את רמיסתה, הייתי מוסיף את רמיסתה של מערכת המשפט

עודד פורר:  הכנסת לא תקבל את רמיסתה של מערכת המשפט, ותעמוד על הזכות של שלושת הרשויות האלה להתקיים כרשויות עצמאיות כל אחת בפני עצמה

עודד פורר:  כל אחת עם עצמאותה

עודד פורר:  בהקשר של הסמכות - אני חושב בכלל אין שאלה לגבי הסמכות של בית המשפט העליון לדון בחוקי-יסוד, בוודאי שחוק-יסוד היום בכנסת, מספיק שמוסיפים כותרת, זה כאילו הופך להיות חוק יסוד לשום הליך חקיקה שונה בלי שום תהליך שונה שבו הכנסת באמת אולי מתוך היותה גם כרשות מכוננת נוהגת בעניין הזה באיזושהי יראת כבוד

עודד פורר:  אני חייב לומר שבהליך החקיקה של החוק שדנים בו כרגע בבג"צ, לא הייתה שום יראת כבוד לעיסוק בליבה החוקתית של מדינת ישראל

עודד פורר:  כשם שגם אם היו מחוקקים חוק-יסוד שקובע שרק ל"ג'ינג'ים" יש סמכות להצביע, אז אף אחד לא היה שואל האם יש סמכות או אין סמכות לבית-המשפט, בוודאי שיש לו סמכות

עודד פורר:  אז יש לו את הסמכות לדון בחוקי-יסוד, ואני מקווה שהוא יעשה וגם יכריע לפחות כפי שאני הייתי רוצה שיכריע ויפסול את התיקון הלא סביר הזה שהעבירו כאן בכנסת בצורה אגרסיבית

עודד פורר:  עדיין נקבל בהכרעה ובהכנעה כל פסיקה של בית-המשפט בעניין הזה

עודד פורר:       ומכאן למעבר חד, נחזור לעניינים שבאמת מעסיקים את אזרחי ישראל, ובהם צריך לעסוק, וזה החיים עצמם

עודד פורר:  זה נראה כאילו כל היום עוסקים רק בעניינים משפטיים, אבל החיים ממשיכים

עודד פורר:  יוקר המחיה ממשיך

עודד פורר:  הקשיים של העולים והעולות ממשיכים

עודד פורר:  גם לצערי אנשים משלמים בחייהם נוכח אוזלת היד הביטחונית והמצב הביטחוני הקשה

עודד פורר:       ולכן קבענו דיון כמובן על מערך הסיוע לחיילים בודדים בשחרור, וגם במהלך השרות

עודד פורר:  דיון שהוא דיון המשך כבר לדיון שקיימנו

עודד פורר:  אבל בתוך כך אי-אפשר שלא להתייחס ולהזכיר את זכרו של חייל בודד שנרצח בפיגוע דריסה סמוך למחסום מכבים ב־ 31 באוגוסט 2023

עודד פורר:  סמל מקסים מולצ'נוב, זכרונו לברכה, בן 20 היה בנופלו

עודד פורר:  מקסים עלה לבד בשנת 2017, במסגרת פרויקט נעל"ה, נוער עולה לפני עולים

עודד פורר:  עלה מחרקוב שבאוקראינה, התחנך ב"הדסה נעורים"

עודד פורר:       בפתח הדיון נציין דברים לזכרו של החייל הבודד סמל מקסים מולצ׳נוב ז״ל, הלוחם מתותחנים, שנרצח בפיגוע הדריסה סמוך למחסום מכבים ב־ 31 באוגוסט 2023

עודד פורר:  מקסים היה בן 20 בנופלו

עודד פורר:  עלה לארץ לבדו ב2017 במסגרת פרויקט נעל״ה, מחרקוב שבאוקראינה בהיותו בן 15, התחנך ב״הדסה נעורים״

עודד פורר:  התגייס לצה״ל ושימש כלוחם בגדוד 411 בחטיבת האש 282 בתותחנים

עודד פורר:  במותו הועלה מדרגת רב״ט לסמל

עודד פורר:  לפני חצי שנה, תרם מקסים מח עצם לילד בן 12, מעשה מרגש של חסד

עודד פורר:  בזמנו הקצר כאן איתנו, מקסים הצליח לתת כל כך הרבה גם בתרומת מח העצם, גם בשרות הצבאי שלו

עודד פורר:  לצערי, גם בנופלו בארץ ישראל

עודד פורר:       אני השתתפתי בהלווייתו של מקסים כמו אלפים רבים

עודד פורר:  אני חייב לומר ששם עם ישראל התגלה בגדולתו

עודד פורר:  כשמורידים את מה שרואים כל היום בתקשורת, וברשתות החברתיות, ואת המריבות, פתאום אתה רואה את עם ישראל מכל מקום, מכל עדה, מכל כיוון, מגיעים לחלוק כבוד אחרון למי שהם בכלל לא הכירו רק בגלל מה שהוא עשה, והנכונות שלו גם לעלות לארץ ישראל, וגם להגן עליה בחייו

עודד פורר:  הוא קשר את גורלו עם מדינת ישראל, עם ארץ ישראל

עודד פורר:  אהב את המדינה ונטמן בה

עודד פורר:  יהי זכרו של מקסים ברוך

עודד פורר:       בפתח הדיון, אני מבקש לתת גם למדריך של מקסים

עודד פורר:  נמצא איתנו בזום

עודד פורר:  בבקשה

יגאל ברנטמן: שלום, אני מנהל המרחב הפוסט סובייטי במנהלת נעל"ה

יגאל ברנטמן:  ב-2017, מקסים הגיע לאגף המורים, אז עבדתי שם בתור מנהל תוכנית נעל"ה

יגאל ברנטמן:  קלטנו נער בן 14 שבגיל כל כך מוקדם הגשים את המעשה הציוני

יגאל ברנטמן:  מקסים היה נער נפלא

יגאל ברנטמן:  מילד הוא הפך לאיש מקסים כמו שהיה שמו

יגאל ברנטמן:  תמיד עזר לכל מי שהיה זקוק לעזרה

יגאל ברנטמן:  התנדב בכל מסגרת ובכל פעילות שהיה אפשר להתנדב

יגאל ברנטמן:  שירת בצבא, ב-31 באוגוסט נלקח מאיתנו

יגאל ברנטמן:  הוריו הגיעו ללווייה

יגאל ברנטמן:  אנחנו ועוד רשויות רבות כמנהלת נעל"ה ליווינו את ההורים

יגאל ברנטמן:       נאמר שמקסים היה חייל בודד

יגאל ברנטמן:  הוא היה חייל בודד בסטטוס

יגאל ברנטמן:  אני יכול להגיד שלחייל בודד כמו מקסים היו הרבה משפחות, כמובן, המשפחה שלו, אח שלו שהוא גם בוגר "נעל"ה", משפחת כפר הנוער "הדסה נעורים", שם הוא גדל מגיל 14, ועד שהוא התגייס

יגאל ברנטמן:  משפחת "נעל"ה" שהיא משפחה של כ-20 אלף בוגרים

יגאל ברנטמן:  מקס הוא הבוגר השמיני, נתן את חייו למען המדינה מסך תוכנית בוגרי נעל"ה

יגאל ברנטמן:  משפחה נוספת זו משפחה של חברים שלו בצבא

יגאל ברנטמן:  לעדות שאנחנו עכשיו מדברים במסגרת המכובדת הזו על מקס, כל עם ישראל, וכך היינו גם בהלוויה, הפך למשפחה נוספת של מקס

יגאל ברנטמן:  זו אבידה מאוד גדולה

יגאל ברנטמן:  מקס, כמו שאמרתי, דוגמה למעשה ציוני

יגאל ברנטמן:  אנחנו היינו גאים בו בחייו, ואנחנו גאים בו גם בהירצחו על ידי מחבל נאלח

יגאל ברנטמן:  תודה על ההזדמנות להגיד מילים על מקס

עודד פורר: תודה רבה

עודד פורר:  יהי זכרו ברוך

עודד פורר:  אני חייב לומר שאני לא אוהב את ההגדרה של חייל בודד, עדיף לקרוא לזה חייל ללא עורף משפחתי

עודד פורר:  במדינת ישראל אין דבר כזה חייל בודד

עודד פורר:  החברה כולה - לפחות בחזון צריכה לעטוף את כולם שלא ירגישו בודדים

עודד פורר:       נעבור לדיון

עודד פורר:  המעקב מתחלק בעצם לשלושה חלקים שאנחנו נבקש לקבל עליהם תשובות

עודד פורר:  1

עודד פורר:  לגבי החוק שעבר בתום כנס הקיץ, על איסור עיקול תשלומי משכורות לחיילים ותשלומי משרד הקליטה בגלל חובות

עודד פורר:  בדיון האחרון התברר שהחוק לא כולל איסור עיקול על כספי הפיקדון, ואני רוצה לדעת כיצד העניין סודר, ואם לא סודר, איך מתכוונים משרדי הממשלה להסדיר את הסוגיה

עודד פורר:  נושא של חיילים בודדים וטיפול בחובות שלהם, בנקים וחברות סלולר

עודד פורר:   הייתה פנייה גם שלי, קיבלנו כמה תשובות בכתב מכמה מחברות הסלולר, חלקן טובות יותר, חלקן פחות – נפרט את זה

עודד פורר:  הייתה גם פנייה  בעקבות הדיו של שר התקשורת לחברות הסלולר

עודד פורר:  פנייה בהחלט ראויה

עודד פורר:  ויש גם את הנושא של התנהלות המערכת הבנקאית כנגד חיילים בודדים, חיילים בלי עורף משפחתי שנמצאים בקשיים כלכליים

עודד פורר:  אני מרגיש שאנחנו קצת תקועים במקום בעניין הזה, רק יהיה מעניין לדעת האם צה"ל העיר נתוני חיילים לבנק ישראל

עודד פורר:  אם התחיל איזשהו תהליך כדי לגבש מתווה כזה, ומה הפתרון והמתווה שמוצע

עודד פורר:       לגבי חברות הסלולר - התברר שמרבית החובות של החיילים הן לחברות הסלולר, היות והם משוחחים עם בני משפחותיהם בחו"ל, והם מתחייבים על ציוד יקר, ועל מכשירים יקרים, ומחתימים אותם על חוזי התחייבויות בגלל קשיים שפתיים

עודד פורר:  ביקשנו נתונים מרשות האכיפה והגבייה לגבי מספר התיקים שנפתחו על-ידי חברות סלולר כנגד חייבים בטווח הגילאים בין 18 ל-21, כי רשות האכיפה לא יודעת האם הוא חייל או לא חייל, אז אמרנו נלך לפי הגילאים

עודד פורר:  מספר החייבים בגילאים אלה עומד על 862 חייבים

עודד פורר:  התיקים שמתנהלים הם למעלה מ-1,000

עודד פורר:  סכום החוב בממוצע הוא 8,900 שקלים

עודד פורר:  בממוצע לכל חייב יש תיק - 1

עודד פורר: 26 תיקים

עודד פורר:  בעקבות הדיון, פנינו לחברות הסלולר, פנייה דומה גם פנה אליהם בעקבות הפנייה שלנו שר התקשורת

עודד פורר:        מחברת פרטנר - נמסר לוועדה כי מדובר בתופעה קטנה מאד בחברה, ונעשים פעולות כדי למנוע את הדבר

עודד פורר:  תהליכי גביה מול לקוחות חיילים מבוצעת בתבונה ורגישות

עודד פורר:  במידה ולקוח עובר לטיפול משפטי, הוא מציין שהוא חייל, עו״ד מונחים לבקש תעודת חוגר ולא לבצע שום הליך משפטי עד מועד שחרורו

עודד פורר:  אגב, זה לא נותן מענה עדיין, כי בסוף אחת הבעיות היא דווקא בשחרור יותר מאשר בשרות, ואז מנסים בשלב הזה להגיע לאיזושהי פשרה ופריסה רחבה

עודד פורר:  לפי חברת פרטנר 16 חיילים בחוב של כמאה אלף שקלים

עודד פורר:  מדובר על ממוצע של בערך 7,000 שקלים לחייל

עודד פורר:       מחברת מובייל - התקבלה התייחסות למכתבו של שר התקשורת, כי החברה החליטה לבוא לעזרתם של החיילים ולהפסיק הליכים משפטיים קיימים שנפתחו כנגדם בגין חובות שלא נגבו

עודד פורר:  חברת רמי לוי שיווק השקמה תקשורת בע״מ - החליטה כתוצאה מהפנייה של הוועדה, לשווק תוכנית לחיילים בודדים שיוכלו להתקשר עם משפחותיהם בחו״ל דקות רבות בחינם

עודד פורר:  כל חייל בודד שיפנה לחברה, ישלם את קרן החוב בלבד, כך נמסר מחברת רמי לוי

עודד פורר:  אני מצפה שחברות סלולר הנוספות, אחרות לא ענו לנו, או שענו תשובות שאין להן מדיניות בעניין, יקיימו תוכניות מיוחדות לחיילים בודדים בדומה למה שהוצע בחברת ״רמי לוי", שיווק השיקמה תקשורת בע"מ ויסמנו אותם

עודד פורר:  בסוף, מתוך הצורך של חברות הסלולר באירוע הזה לסייע בחלק הזה כחלק ממדינת ישראל יוכלו לעמוד בזה ללא ספק

עודד פורר:       בבקשה סגן אלוף ענבר סיטבון

עודד פורר:  זום

ענבר סיטבון: אני אתייחס למספר דברים

ענבר סיטבון:  לגבי החובות לחברות הפלאפון, באמת, קיבלנו את העידכון גם מרמי לוי

ענבר סיטבון:  עדכנו את החיילים, צריך להגיד להתאמה, כדי להוריד את הבשורה לרמת החייל

ענבר סיטבון:  כן היינו מציעים גם מטעם לייצר שיתוף פעולה של איש קשר שאנחנו יכולים באמת לפנות אליו אם הם יקבלו עליהם על העונש, ואנחנו נוכל להשלים להם

ענבר סיטבון:  גם בחלק המקרים ברובו המוחלט לממן חלק מהחוב

ענבר סיטבון:  אין לנו בעיה לעשות את זה, בטח עבור הלוחמים

ענבר סיטבון:  בטח על אלה שלקראת שחרור שהיו חיילים וסיימו שרות משמעותי ותקין

ענבר סיטבון:  אותה בעיה יש מצידם שגם הם לא יודעים מי הם החיילים

ענבר סיטבון:  אבל במקרים כאלה אנחנו יכולים להגיע לטיפול שהוא הוליסטי ושלם

עודד פורר: אתם יכולים כן לעשות אחת לכמה זמן פנייה לחיילים שתדעו אם יש לכם חובות כאלה ואחרים, אנא, תפנו אלינו, אנחנו יכולים לסייע

ענבר סיטבון: כן

ענבר סיטבון:  בוודאי

ענבר סיטבון:  יש לנו 2,500 מש"קיות ת"ש, וזה מה שהן עושות על כל חוב לאו דווקא של חברות הפלאפון

ענבר סיטבון:  כל בעיה כלכלית שנקלע אליה החייל, החייל יודע לפנות לסגל הת"ש לקבלת שלם

עודד פורר: השאלה אם המ"שקיות  יודעות את מה שאת אמרת לי עכשיו

ענבר סיטבון: כן

ענבר סיטבון:  בוודאי, זה מה שאמרתי בפתח דבריי, שכל המידע שהועבר אליי לגבי חברות הפלאפון וההקלות והתוכניות החדשות שהן עושות, וגם ההסדרה מול החובות בהקשרי רמי לוי, עדכנו את החיילים באופן אישי

ענבר סיטבון:  פרטני

ענבר סיטבון:  צריך לומר שמאז הדיון האחרון בכנסת, קיימנו שתי פגישות גם עם בנק ישראל, גם עם אביבה שיושבת פה

ענבר סיטבון:  אגיד את עיקרי הפגישות שלנו

ענבר סיטבון:  בפגישה הראשונה מחיקת נתוני האשראי, זה יהיה עמותת "נד"ן, גם עם אביבה שיושבת פה ועוד

ענבר סיטבון:  אגיד את עיקרי הפגישות שלנו

ענבר סיטבון:  הפגישה הראשונה הסברנו לנו בבנק ישראל שגם מחיקת נתוני האשראי, וגם אם אני אעביר את שמות החיילים זה יהיה לטובת מחקר

ענבר סיטבון:  אנחנו עדיין לא העברנו את שמות החיילים, כי אנחנו מבינים שבסוף יעשו איתם רק מחקר בלבד

עודד פורר: למה רק מחקר?     

ענבר סיטבון: לגבי נתוני האשראי, אני מבינה שזה לא יאפשר להם שום דבר שיש איזושהי הקלה מסוימת, אלא הפוך, זה יהווה עבורם אות קין להמשך

ענבר סיטבון:  ולכן, אני שמה רגע את עצמי בצד, ניסינו לראות איך אנחנו מתקדמים קדימה, כי בזה לא הגענו לעמק השווה

ענבר סיטבון:  מה כן הבנו? הבנו שאנחנו צריכים לבנות תוכנית משותפת, וצריך להגיד ששמחתי לראות את שיתוף הפעולה והנכונות הגבוהה מאוד כדי לייצר לנו סדנאות לחינוך פיננסי בדגש על החיילים הבודדים, אבל צריך להגיד בכלל לכל החיילים בצבא כבר משלב הטירונות

ענבר סיטבון:  יצרנו הכשרות שאנחנו מבינים  מה אנחנו רוצים שיהיה בפנים, יחד עם אנשים שאחראים על פיתוח התוכן

ענבר סיטבון:  אנחנו על האירוע, וגם יהיה העברת מידע שיכול לסייע להם מהרגע שהם מקבלים משכורת, דרך אפליקציה שהחיילים יוכלו לקבל כשרות עבור התנהלות פיננסית נכונה

ענבר סיטבון:  מדובר על כל החיילים בצבא, כאשר לחיילים הבודדים כחלק מסדנאות השחרור, תהיה בעצם קומה נוספת של מידעים, של הנגשה, של טיפול שהוא הרבה יותר מדויק

ענבר סיטבון:  זה מה שקבענו איתם

ענבר סיטבון:  אתמול היו איתי מהבנק שתי נציגות בכירות, אני משערת שהן יושבות פה והן יוכלו גם להתייחס

ענבר סיטבון:      לגבי הקרן שנמצאת גם לסיוע עבור החיילים כחלק ממענה של בנק ישראל, גם את זה למדתי במסגרת הדיונים שביצעתי אצלי עם כל השותפים שיושבים כאן

ענבר סיטבון:  הקרן הזאת דובררה לסגלי הת"ש כמענה  עבור החיילים

ענבר סיטבון:  עדכנו את סגל הת"ש, הוצאנו את זה כחלק ממדיניות מעטפת החיילים הבודדים

ענבר סיטבון:  העברתי למזכירת הוועדה את המעטפת הרחבה שמתכללת את כל הדברים האלה, והופצה עד אחרונת מש"קיות ת"ש והמפקדים, גם את זה אפשר לראות שם

ענבר סיטבון:  צריך להגיד שטיבי שיושב פה, הציע את עצמו להיות איש הקשר על כל סוגיה ובעיה שיש לנו, כמו שאביבה יושבת פה והיא היום אשת הקשר שלנו במקרה של הוצאה לפועל

עודד פורר: אני רוצה למקד

עודד פורר:  חינוך פיננסי, וכל הדברים האלה מבורך

עודד פורר:  מה הפתרון מבחינת איזה מענה נותנים לחיילים שכבר נמצאים בבעיה, ויש לא מעט כאלה, לפחות ממה שאנחנו מבינים, והם עכשיו רוצים להתחיל מחדש את החיים שלהם

עודד פורר:  הם רוצים להתחיל דף חלק, איך עוזרים להם?      

ענבר סיטבון: כרגע, הפתרון שלנו נתנו, שיש לנו איש קשר שקוראים לו טיבי

ענבר סיטבון:  אחרי החגים יהיה לנו אנשי קשר

ענבר סיטבון:  טיבי הבטיח שהוא יעזור לנו של כל הבנקים

ענבר סיטבון:  אנחנו בעצם מפנים את החיילים, ואותם אנשי קשר צריכים לאפשר להם

עודד פורר: נעבור לטיבי רבינוביץ, איגוד הבנקים

עודד פורר:  אני רוצה לשאול

עודד פורר:  אני חייל, השתחררתי, היה לי חוב לחברת הפלאפון

עודד פורר:  סגרתי איזשהו הסדר חוב אחרי שהייתה לי חריגה וחזר לי צ'ק

עודד פורר:  אני פונה אליך

עודד פורר:  איזה סיוע אתה נותן לנו?      אני אחזור על השאלה

עודד פורר:  היא אמרה שמפנים אליך את החיילים

עודד פורר:  אז אני חייל שהיה לי חוב, סגרתי, פרסתי אותו אחרי שחזר לי תשלום - איזה סיוע תדע לתת

טיבי רבינוביץ: מה שאנחנו מתכננים לעשות, ואני אמשיך את דבריה של ענבר

טיבי רבינוביץ:  אנחנו מתכננים לעשות איזושהי רשימת קשר של אנשים במערכת הפיננסית, אני כאן גם בשמם של מספר כרטיסי האשראי, הם הסכימו להשתתף במיזם הזה

טיבי רבינוביץ:  אנחנו בעצם נעשה רשימה של אנשי קשר לכל אחד מהמוסדות הפיננסיות שתעמוד לרשותו גם של צה"ל, גם של הסיוע המשפטי, ויעניקו שרות לעמותה, וגם לעמותות אחרות במטרה לטפל בסוגיות שקשורות בחובות של חיילים, או בבעיות של חיילים מול המערכת הבנקאית בכל כרטיסי האשראי

טיבי רבינוביץ:  אנשי הקשר האלה יהוו מוקד לקבלת פניות במטרה גם לתחום במהירות טיפול מהיר ויעיל, וגם לתת מענה כמה שיותר ספציפי לכל מקרה

טיבי רבינוביץ:  כמובן שכל אחד מהבנקים בחברות כרטיסי האשראי הם יפעלו לפי השיקולים העסקיים שלהם, אבל המטרה כמובן לסייע ולתת מענה ממוקד, מיטבי ומתחשב

טיבי רבינוביץ:  בינתיים, אני כאן לרשותם

עודד פורר: מתי המערך הזה יתחיל לעבוד?     

טיבי רבינוביץ: אני הבטחתי ואנחנו נעמוד בזה שלאחר החגים תהיה רשימה מסודרת

טיבי רבינוביץ:  בנוסף, הוצפו בפנינו עוד מספר סוגיות במסגרת הפגישות שהתקיימו גם על ידי הסיוע המשפטי, גם לגבי עו"ד קונפורטי שיושב כאן, גם לגבי צה"ל שקשורות למשל במיקום בחיילים, או בסיוע

טיבי רבינוביץ:  למשל, הבנו שיש בעיה לפעמים כאשר חייל משרת במקום מסוים, והסניף שלו במקום אחר, ייתכן שיש קשיים במקרים כאלה ואחרים

טיבי רבינוביץ:  אנחנו נבחן את העניין הזה ביחד עם בנק ישראל על מנת שנגיע למצב שנאפשר לחיילים לקבל סיוע קרוב לבסיס, ולא לטרטר מצד אחד של המדינה לצד אחר אם הסניף שלו רחוק

טיבי רבינוביץ:  עוד סוגיה שהובאה זה סוגיית הטיפול באמצעות עורכי הדין

טיבי רבינוביץ:  גם כאן נראה איך אנחנו מקלים כמה שיותר

טיבי רבינוביץ:  שוב, כל אחד מהבנקים יפעלו בהתאם לשיקולים העסקיים שלנו, אבל אנחנו נבחן אפשרות לדאוג לכך שהטיפול גם של גורמים משפטיים של עורכי דין של משרדים חיצוניים שמטפלים בחובות יהיה מקל

עודד פורר: תודה

עודד פורר:  בנק ישראל

שירלי אבנר: אני מהמחלקה המשפטית בבנק ישראל

שירלי אבנר:  אני אולי אתחיל מזה שנתנו כבר את התשובות שלנו בקשר לבקשות מהמאגר, אנחנו קיבלנו, וגם אדוני היושב-ראש קיבל אותם

שירלי אבנר:  אני אזכיר, אנחנו לפחות קיבלנו את הרושם, וזה גם כן מה שעולה מהפרוטוקול

שירלי אבנר:  אנחנו אמרנו שמחיקת נתונים מתוך המאגר תהווה יותר פגיעה במטרות של המאגר, של מאגר נתוני האשראי במובן הזה שזה לקשור את הידיים ואת העיניים של נותני האשראי כי המידע יהיה

שירלי אבנר:  המידע קיים במקורות המידע

שירלי אבנר:  המאגר רק משקף את המידע שנמצא כבר בידי אותם מקורות מידע, אותם נותני האשראי שנתנו את האשראי

שירלי אבנר:  גם במקורות מידע פומביים אחרים גם כן שמעבירים את המידע למאגר

שירלי אבנר:  אז למחוק את המידע מהמאגר, זה לפגוע במטרות של המאגר

שירלי אבנר:  זה פשוט חותר

עודד פורר: אמרנו שיהיה פתרון אחר

שירלי אבנר: לא

שירלי אבנר:  אנחנו לא אמרנו שיהיה פתרון מבחינת המאגר

שירלי אבנר:  בחנו את זה

שירלי אבנר:  ענינו גם כן ליושב-ראש בדיון הקודם שמבחינת המאגר,  המאגר משקף את המידע

שירלי אבנר:  לסמן חייל בודד, כי חייל בודד יכול להוות - מאחר ואין חובה לתת אשראי, זה יכול גם כן להוות סממן לפגיעה באוכלוסייה הזו שהיא פגיעה שאינה מוצדקת, ואז להדיר אותם למעשה משוק האשראי בכלל

שירלי אבנר:       כמו שצוין כאן, הצענו פתרונות מקדימים

שירלי אבנר:  אני מבינה את האמירה של היושב-ראש שזה לא נותן מענה מלא

שירלי אבנר:  אבל אנחנו חושבים שהדרך הטובה ביותר היא למנוע מאנשים להגיע למצב הזה

שירלי אבנר:  לתת להם את הכלים הפיננסיים

שירלי אבנר:  בדרך לכאן דיברתי במיוחד עם הנציגים של ההסתדרות הציונית העולמית, והבנתי שיש גם כן פערים בהבנה של כיצד המשק הישראלי מתנהל בהיבטים הפיננסיים

שירלי אבנר:  זה גם משהו שחשוב מאוד שהאוכלוסייה הזאת תדע

שירלי אבנר:  אין לנו פתרונות קסם, וזה לא בגלל שאנחנו מנסים לגלגל את האחריות

שירלי אבנר:  אחרי שישבנו וחשבנו ביחד עם הגורמים הרלבנטיים, והבנו שזה יגרום יותר נזק מאשר תועלת

שירלי אבנר:  הצענו את הפתרון הזה של חינוך פיננסי

שירלי אבנר:  הפנינו לקרן למודרי אשראי, שדרך אגב, היא לא של בנק ישראל

שירלי אבנר:  היא קרן שהוקמה לבקשת יושב-ראש ועדת הכלכלה דאז במהלך הליך לחקיקת חוק נתוני האשראי במשרד האוצר

שירלי אבנר:  זו קרן שיכולה לסייע

עודד פורר: איך הם יודעים לפנות לקרן הזאת? מי מפנה אותם?     

שירלי אבנר: ענבל ציינה שהם יפנו אותם

שירלי אבנר:  נתנו כלים

שירלי אבנר:  נתנו פתרונות

שירלי אבנר:  דיברנו גם כן ביחד איתם ועם טיבי על הפתרון של המערכת הפיננסית, יותר נכון, של המערכת הבנקאית, כי צרי גם להבין שיש נותני אשראי שהם לא תחת הפיקוח שלנו, שגם מולם צריך לראות אם אפשר להגיע להישגים דומים וטיפולים דומים

שירלי אבנר:  בינתיים אנחנו לא שומעים שהם כאן

שירלי אבנר:  אנחנו מקווים שזה נותן מענה

עודד פורר: בבקשה ליאת מיזלס

עודד פורר:  משרד המשפטים

עודד פורר:  מעניין אותי לגבי נושא העיקולים והחקיקה בעניין

ליאת מיזלס: שלום לכולם, ברשותך, אני רוצה להתייחס לדברים ששירלי אמרה

ליאת מיזלס:  אנחנו בסיוע המשפטי ערים לקשיים שבנק ישראל מעלה בקשר לנושא של מחיקת נתוני אשראי

ליאת מיזלס:  אנחנו בסיוע המשפטי עדיין סבורים שהמטרה של המאגר היא לשקף את הסיכון הפיננסי שבהתקשרות עם הלקוחות, עם הלווים, ובעצם, כשאנחנו מדברים על חיילים בודדים, וחיילים בכלל שנקלעו למצב זמני כפוי שבו הם לא יכולים לעבוד, בעצם, לא משקף את הסיכון הפיננסי בהתקשרות איתם, ולכן אנחנו קצת חלוקים בנושא הזה

ליאת מיזלס:  אנחנו בכל מקרה, בסיוע המשפטי כן חשבנו על כל מיני הצעות שיכולות להיות רלבנטיות באמצעות תיקון חקיקה, גם אם זה לא לגבי נתוני האשראי שבנושא הזה הדעות שלנו קצת חלוקות

ליאת מיזלס:  ברשותך, אני רוצה להציע כמה רעיונות, כשבעצם הרעיון הראשון שהעלנו, זה אפשרות של קיצור של תקופת הרישום כשאנחנו מדברים על חיילים בפרט, ובטח על חיילים בודדים

ליאת מיזלס:  בסופו של דבר, אנחנו מדברים על חיילים שנושאים איתם את נתון האשראי השלילי הזה על הגב שלהם גם שלוש שנים אחר-כך

שירלי אבנר: תקופת שמירת המידע ומסירתו היום היא שלוש שנים, למעט לגבי התראות שזה שנה

שירלי אבנר:  אני מציעה שתדברו על הדבר הזה גם כן עם מחלקת ייעוץ וחקיקה אצלכם בתוך הבית ותתאמו מולם, כי אני יודעת שיש לכם גם דעות חלוקות בתוך הבית

ליאת מיזלס: אנחנו כמובן גם מדברים בינינו, אבל כן חשוב לנו גם להעלות את זה פה מול הוועדה

ליאת מיזלס:  אפשרות נוספת שעוד חשבנו עליה, זו אפשרות של עיכוב הליכים אוטומטי כאשר נפתח תיק בהוצאה לפועל  נגד חייל שהוא בשרות סדיר

ליאת מיזלס:  כמובן ערים לזכויות של הזוכה להגיש בקשה לביטול עיכוב ההליכים

ליאת מיזלס:  אבל בעצם עיכוב ההליכים האוטומטי הזה בעצם יגרום לכך שנתון אשראי לא יעבור באופן מידי אם החייל לא הגיש בקשה בעצמו לעיכוב הליכים תוך 60 ימים, כי אנחנו יודעים שהרבה פעמים החיילים לא רק שהם לא יודעים שקיים להם החוב הזה ואין להם אפשרות, גם אין להם את היכולת

ליאת מיזלס:  גם אם הם יודעים על החוב הזה, אין להם אפשרות בעצם לבצע את העניינים המשפטיים שקשורים לעיכוב הליכים

ליאת מיזלס:  אז אנחנו מבינים שעיכוב הליכים אוטומטי בהקשר הזה, כאשר נפתח תיק בהוצאה לפועל לחייל, גם יפתור את הבעיה הזאת, ויפתור עוד בעיה נוספת

עודד פורר: זה דורש שינוי חקיקה?     

ליאת מיזלס: כן

ליאת מיזלס:  כרגע אחרי שאתה מקבל את ההעברה, אתה צריך להגיש בקשה

ליאת מיזלס:  כן חשוב לי לציין שפתרון כזה הוא פותר לנו עוד בעיה

ליאת מיזלס:  כי היום חיילים שיש להם חובות בהוצאה לפועל, בתקופת השרות כל עוד הם לא מסדירים את החוב, גם החוב גדל כי יש ריבית

ליאת מיזלס:  ברגע שיש עיכוב הליכים, אנחנו גם מונעים את ההגדלה הזאת של החוב

ליאת מיזלס:  אנחנו חושבים שזה יכול לתת מענה בכמה מישורים

ליאת מיזלס:  בנוסף, עוד עניין שאנחנו גם העברנו בזמנו לבנק ישראל, אנחנו חושבים שהוא רלבנטי לכלל האוכלוסייה ובפרט לחיילים בודדים, זה הנושא שהיום הסכומים בפתיחת התיק הם מאוד נמוכים

ליאת מיזלס:  אנחנו מדברים על 5,000 שקלים כאשר נפתח תיק אחד, או 4,000 שקלים בפתיחה של שני תיקים, וזה בעצם סכומים שברגע שכאשר חייל בודד משתחרר ועובד בעבודה ממש רגילה, אנחנו חושבים שצריך מעבר להעלות את הסכומים לכלל האוכלוסייה, אולי כאשר אנחנו מדברים על סכומים קטנים, גם לא להכניס אותם למאגר של הנתונים

ליאת מיזלס:       עוד נקודה

ליאת מיזלס:  נתוני האשראי הם נתוני אשראי מובהקים

ליאת מיזלס:  יש עוד נתוני אשראי שהם מועברים שהם לא מובהקים

ליאת מיזלס:  לדוגמה, אם חייל מצליח להגיע להסדר עם הבנק, והבנק מפחית לו את החוב במסגרת ההסדר, אז זה גם נתון שעובר, זה לא נתון מובהק, אבל זה נתון שלילי שעובר ויש לו השפעה

ליאת מיזלס:  בהחלט, אנחנו חושבים שגם צריך לנסות למצוא איזשהו פתרון בהקשר הזה

עודד פורר: תודה

גיא קונפורטי: אני מצטרף לדברים של ליאת מהסיוע המשפטי, אני מסכים איתם במאה אחוז

גיא קונפורטי:  דבר שני, אני חושב שעוד הצעה שאפשר לבחון בנוסף לעיכוב הליכים

גיא קונפורטי:  יש את הנושא של ריבית פיגורים שגם היא מגדילה את החוב וגם מקשה על המחילה

גיא קונפורטי:  זה כן דורש תיקון חקיקה

גיא קונפורטי:  אפשר להגדיר שהתקופה שבה חייל משרת בשרות חובה היא תקופה שהיא בלתי נמנית בריבית פיגורים בהוצאה לפועל

גיא קונפורטי:  כלומר, לאו דווקא לעכב את כל ההליך, אלא להפחית את ריבית הפיגורית

גיא קונפורטי:  אם החלטה של ריבית פיגורים היא ריבית או אישית כשהמטרה שלה להפעיל לחץ על החייל ללכת ולעבוד

גיא קונפורטי:  חיילים ברובם לא יכולים ללכת ולעבוד מתי שהם רוצים, ולכן, אין טעם בריבית הזאת

גיא קונפורטי:  זה משהו ששווה לחשוב עליו גם כעוד אפשרות, וזה גם יעזור לצמצם את החובות, למנוע את התפיחה שלהם, וגם אם למשל חייל הצטרך פריסת תשלומים, בכל זאת, זה יקל את כל האירוע

גיא קונפורטי:  זה דבר ראשון

גיא קונפורטי:  דבר שני, בהמשך למה שהיא אמרה, אני רק אחדד

גיא קונפורטי:  הנושא של מחילה, שזו הגעה לסדר והפחתה – היום צריך לדווח על כל מחילה בסכום של מעל ל-200 שקלים

גיא קונפורטי:  זאת אומרת, כל הנחה שרוצים לתת לחייל שהיא מעל 200 שקלים, מחייבת בדיווח למאגר

גיא קונפורטי:  משרדי עורכי דין, שיהיה ברור, ברגע שהם פותחים תיק, אז יש אגרות ויש שכר טרחת עורך-דין, והרבה פעמים במיוחד בתיקים קטנים שזה התיקים של החיילים, אנחנו רואים שהרבה פעמים יכול להיות תיק של חייל שהקרן זה 5,000, ואז עוד 2,000 או 3,000 שקלים זה רק שכר טרחה ואגרות

גיא קונפורטי:  אם למשל יש עורך דין שאומר – אני מוכן לוותר על שכר טרחתי, הוא חייב לדווח על זה מחילה, כי רואים את זה כחלק מהחוב כולו

גיא קונפורטי:  אז גם בהקשר הזה, אני מצטרף למה שאומרת ליאת לגבי הנושא של המחילה שצריך לחשוב אולי לגבי חיילים לאפשר מחילה בסכומים גדולים יותר כך שלא יהיה דיווח למאגר, בטח לגבי רכיבים של החוב שהם לא החוב המקורי, כמו ריביות

גיא קונפורטי:       בנוסף לזה, דיברנו בעבר גם על נושא של סימן החובות שנוצרו במהלך שירות החובה, כלומר, רק לעצם המידע

גיא קונפורטי:  כלומר, אם היועצת המשפטית של פיקוח על הבנקים חוששת מקשירת הידיים או העיניים של מקבלי ההחלטות, אז אני מסכים שלא צריך לסמן חיילים בודדים, כי באמת, זה יכול להיות גם בעוכריהם

גיא קונפורטי:  אבל לסמן חוב כחוב שנוצר בתקופת שרות החובה שזו תקופה קשה לכולם, וכולם יבינו את הסיטואציה הזו, בהחלט אפשרות גם לאפשר עוד מידע למקבלי ההחלטות כדי לדעת שחוב מסוים קטן או זניח ככל שיהיה שנפתח בתקופת שרות החובה, זה חוב שאולי אפשר להתעלם ממנו או לא לדבר עליו

גיא קונפורטי:       בהמשך לדיון הקודם, ראיתי בפרוטוקול, וגם בדיון המשכי שהייתי בו, נאמר שבעצם הבנקים מכירים את הסיפור של החיילים, והם יכולים תמיד להגיד שזה חוב שהיה בצבא

גיא קונפורטי:  היום הבנקאות עוברת למתכונת יותר מקוונת ודיגיטלית

גיא קונפורטי:  הבנקאים פחות פוגשים את האנשים

גיא קונפורטי:  בקשות להלוואות נעשות בכפתורים ובאפליקציות לפחות בשיח בין-אישי, ככה שגם אם בן-אדם יסורב, או יקבל תנאים גרועים, אולי דווקא יידע מה הרקע ולזה נוכל להסביר את עצמו

גיא קונפורטי:  ולכן, גם מהסיבה הזו, אני חושב שהרקע האישי של אותו אדם, אם זה חושב שנוצר בתקופת השרות הצבאי, זה משהו שיכול להיות רשום, וזה גם יכול לעזור למקבלי ההחלטות לקבל את ההחלטות הנכונות יותר מבלי לתייג את האדם לשלילה כחייל בודד חלילה, או לחיוב כחייל בודד

גיא קונפורטי:       דבר אחרון מבחינת נושא של עורכי הדין

גיא קונפורטי:  כן אנחנו נתקלים בחוסר אחידות, וזה גם מתקשר לנושא של הסלולר באופן הטיפול של משרדי עורכי דין בחובות של חיילים

גיא קונפורטי:   הרבה מהחיילים מגיעים למשרדים האלה, משוחחים איתם קודם כל לבד

גיא קונפורטי:  מה שקורה, שהמשרדים האלה הרבה פעמים ולא תמיד מטים להם אוזן, והם מתנהלים איתם לבד, ומגיעים אלינו הרבה פעמים במעגל שני, או כמעגל שני אחרי שנתקלו, נניח, באטימות

גיא קונפורטי:  אז כאן אני חושב שצריכה להיות איזושהי אחידות

גיא קונפורטי:  אני קורא מכאן לכל חברות הסלולר והבנקים, זאת אומרת, לא רק לחכות שהפניות יגיעו אליכם ואז בגלל שזה חייל אז יטפלו בהם

גיא קונפורטי:  יש את חברת "פרטנר", שאני יודע שהיא כתבה שיש להם מדיניות מוגדרת לגבי חיילים, זה מבורך, זה משהו שצריך להיות לדעתי אחיד בכל חברות הסלולר, בכל הבנקים, כי באמת, זו תקופה, כמו שנאמר כאן, היא תקופה לא פשוטה, ובאמת, אלו חובות קטנים וזניחים

גיא קונפורטי:  תודה

עודד פורר: תודה

עודד פורר:  פחות צריכים לנקוט כפי שחלק מחברות הסלולר כבר ענו לנו, שכל חייל בודד שיפנה, ישלם את הקרן בלבד, ולייצר לנו תוכניות ייחודיות ייעודיות לחיילים

שמרית רגב שריבר: שלום, אני כאן בדיון ביחד עם אביבה גבאי, מנהלת היחידה לחייל ונזקק ברשות שהוקמה ב-2014, מאז אנחנו בעצם ניסינו לתת מענה ופתרון לחיילים עם חובות, מה שבעצם תפקיד מנהלת היחידה היה עוד מאז לפנות ולסייע לחיילים שיש להם חובות, ומיידעים אותם בנוהל משותף שחיברנו, ואז, בעצם מה שנעשה פונים לחברות הסלולר ולזוכים השונים, ומבקשת ומסדירה את הנסיבות המיוחדות

שמרית רגב שריבר:  בסופו של דבר, בהחלט, יש הרבה מקרים שבאים לקראת החיילים, מוחקים חלק מהחובות, מגיעים להסדרים, וכך אנחנו מסייעים

שמרית רגב שריבר:  עיקר הקושי זה שאין לנו ממשק במערכת שיודע בעצם להתחקות אחר חיילים כאשר מדובר בתיקים של חיילים

שמרית רגב שריבר:  ולכן, זו הדרך שמצאנו לפתור אותה – לעשות שיתוף פעולה עם צה"ל, ובעצם, ליצור את הקשר ועם מש"קיות הת"ש שהן אלה שמפנות אלינו את המקרים

שמרית רגב שריבר:      אני חושבת שהדגש צריך להיות ליידע כמה שיותר חיילים לפנות למש"קיות ת"ש, להסביר, ולבקש לטפל בחובות, ולא לדחות ולא להתעלם

שמרית רגב שריבר:  כאן צריך להיות באמת גם פוקוס של ליידע ולהעלות מודעות בקרב החיילים שיש אפשרות ויש את הפתרון הזה

שמרית רגב שריבר:  זה לא פתרון אופטימלי

שמרית רגב שריבר:  זה שוב פתרון ששם את רוב המשקל בידיו של החייל שהוא זה שצריך לפנות והוא זה שצריך ליידע

שמרית רגב שריבר:  אבל עדיין זה הפתרון שיש כרגע

שמרית רגב שריבר:  אני כן אגיד לגבי הנושא של הפחתת פיגורים

שמרית רגב שריבר:  גם היום במערכת ההוצאה לפועל הגורמים השיפוטיים, רשמי הוצאה לפועל בבקשה מתאימה הם יכולים להפחית ריבית פיגורים בנסיבות מיוחדות

עודד פורר: זה כבר שלב על שלב על שלב

עודד פורר:  זה כבר שהגענו בסוף

שמרית רגב שריבר: זה לא בסוף

שמרית רגב שריבר:  אבל זה כן בשלב יותר מתקדם

שמרית רגב שריבר:  אבל עדיין זאת אופציה

שמרית רגב שריבר:  לגבי עיכוב הליכים - מדובר בחייל כדי לאפשר עיכוב הליכים בשלב הראשוני

שמרית רגב שריבר:  עדיין הקושי הוא באמת לדעת שמדובר בחיילים, זה  עיקר הקושי

שמרית רגב שריבר:  כדי לשנות את זה, וכדי שבאמת יהיה ממשק, צריך שינוי חקיקה לצורך זה

שמרית רגב שריבר:  אביבה, תרצי להתייחס גם לנושא של שיתוף פעולה עם צה"ל ולנוהל הקיים שבעצם פועל כבר מספר שנים

עודד פורר: אנחנו בדיון מעקב

עודד פורר:  אנחנו רוצים להתקדם בכמה נושאים

עודד פורר:       בבקשה, אליסף כהן, מנהל תחום חיילים ב"הלל" אגודה ליועצים בשאלה

אליסף כהן: בהמשך בהמשך לוועדה הקודמת, אז דיברתי על אחד המאפיינים שמייחדים את האוכלוסייה שאני מטפל בה, זה בעצם הלוואות מגורמים שהם אינם רשמיים כבנקים, הלוואות שגם מורכב - - - למערך הת"ש, וגם לרוב לצערי, החיילים שלנו לא מקבלים מענים לדבר, ובעצם נמצאים בחובות מאוד גדולים, אנשים פרטיים שלפעמים הם גם ממש נושים אחריהם, ומקבלים הודעות מאיימות

אליסף כהן:  זה חיילים שמפחדים לחזור לבית

עודד פורר: מה הפתרון שאתה מציע?     

אליסף כהן: אני שאלתי פעם שעברה את צה"ל מה נעשה בנושא הזה

אליסף כהן:  אז נאמר שהם זכאים להלוואות ולמענקים

עודד פורר: זה לא קיים, פשוט, כי הוא אומר - אני לא יודע, אני לא מכיר, זה שוק שלא קיים מבחינתי

אליסף כהן: נכון

אליסף כהן:  ולכן ההצעה שלי, שזו גם הצעה שהצעתי בקודם הקודם, היא מתן הלוואה בתנאים שמתאימים לחייל כמובן, ללא ריבית, כדי שיוכל קודם כל רק להחזיר את החוב לנושים שכרגע רודפים אותו, ואז, הוא יהיה חייב למקום שהוא רשמי יותר שהוא יוכל להתחשב במצב בתשלומים עצמם

שלומית אבינח: אתה מדבר רק על הבודדים?     

עודד פורר: אין קרן הלוואות לחיילים בודדים?     

אליסף כהן: יש

אליסף כהן:  צריך להוכיח למערך הת"ש

עודד פורר: קרן הלוואות

עודד פורר:  אתה פונה לקרן

עודד פורר:  בסוף אנחנו מדברים על חוב שמתחיל בערך על 5,000, 10,000, לא מדברים על חובות של 300 אלף שקל של עסק

עודד פורר:  ענבר, יש איזושהי קרן שנותנת הלוואות לחיילים בודדים, קרן הלוואות לחיילים

עודד פורר:  יש קרנות כאלה לעסקים קטנים

עודד פורר:  אגב, יש גם בערבות מדינה

עודד פורר:  השאלה אם יש איזושהי קרן כזו? אגב, אפשר לייצר קרן כזו

עודד פורר:  אם אתם הולכים למהלך של חינוך פיננסי לחיילים, אפשר לייצר קרן כזאת שאחד התנאים לקבלת הלוואה דרך קרן כזאת, זה שהחייל נכנס לתוך מסגרת של חינוך פיננסי

עודד פורר:  אבל שיהיה פה משהו שהוא יכול איתו להתחיל דף חדש

עודד פורר:  הרי זה לא עוזר לי

עודד פורר:  אם אני חייב 10,000 שקלים חס וחלילה בשוק שחור, שוק אפור - - -      

ענבר סיטבון: אם לחייל יש 10,000 חוב, המפקדים וסגל הת"ש בונים איתו רגע מה עושים

ענבר סיטבון:  ישלחו אותו חודש לעבוד כדי להביא משכורת

עודד פורר: הם יכירו בחוב כשהוא יגיד שהחוב הוא לפלוני אלמוני ולא לבעל כרטיס האשראי?     

ענבר סיטבון: בטח, יש לנו מלא חיילים כאלה, לא משנה למי החוב

ענבר סיטבון:  בסוף נוציא אותו לחופשה מיוחדת כדי שהוא יוכל לעבוד גם לפרנסתו, ולהשתחרר רגע מהצבא כדי שהוא באמת יוכל רגע להתפנות למה שהוא צריך להביא

ענבר סיטבון:  אפשר לתת לו הלוואה עד 1,200 שקלים, כי אנחנו בעצם לא גובים ממנו ריבית כל חודש, הוא בעצם מחזיר

ענבר סיטבון:  הלוואה שצה"ל נותן לו

ענבר סיטבון:  וחוץ מזה, היום מענקים, כל חייל יכול לקבל מענקים – אין הגבלה

ענבר סיטבון:  אפשר לתת לחייל כל סכום של מענק

ענבר סיטבון:  פשוט צריך להבין שעל חובות לפלאפון כשיש לך יעד, זה נכנס לחוב לפלאפון, לא חייל בודד, בכלל, כל החיילים, לעומת חייל אחר שהחובות שלו הם למקומות אחרים כמו חשמל בבית, יש הבדלים

ענבר סיטבון:  חייל כזה שהוא משלם את החשמל לכל בני המשפחה שלו

ענבר סיטבון:  ולכן, כאשר אנחנו מנהלים תקציב מאוד גבוה של מענקים - -  -     

עודד פורר: אני שואל לא עליכם

עודד פורר:  אני שואל האם יש קרן כזו שהיא לא של הצבא, יש קרנות חיצוניות?     בבקשה, משרד הקליטה

עודד פורר:  רן, בזמנו, ממשרד הקליטה בזמנו, גם שטות שבוטל, דיברנו על זה בדיון אחר, הייתה קרן הלוואות לעסקים של עולים שנותנת בתנאים טובים, וגם עולה היה מקבל ליווי כלכלי וכו'

עודד פורר:  אין קרן כזאת, או מדוע שלא תייצרו קרן כזו לחיילים בודדים?      

רות קלדרון: יש כזאת קרן, זו קרן שמגיעה ממנהל מרחב, או של קרן מנהל מחוז

רות קלדרון:  לכן יש הלוואות, קרנות של מענקים אד-הוק לבעיות, מגיעים אלינו, מציגים את הבעיה

רות קלדרון:  כמה שאני זוכר, זה  נע בסביבות 2,000, 3,000 שקלים

עודד פורר: זה מענק או הלוואה?     

רות קלדרון: זה מענקים

עודד פורר: אני מדבר על קרן הלוואות

עודד פורר:  שתהיה קרן הלוואות של המשרד, שחייל יודע לפנות, הוא פונה

עודד פורר:  הוא נכנס לתוך איזושהי מערכת של ליווי פיננסי של הכשרה כזאת או אחרת, או שעושים את זה בשיתוף עם הצבא שעושה את ההכשרה הפיננסית, הוא יכול לקחת הלוואה, לסגור את החובות שלו ולהתחיל – הלוואה בערבות מדינה

עודד פורר:  זה הרבה יותר זול

עודד פורר:  אני אבקש לפנות לשר בעניין הזה כדי להקים קרן כזאת משותפת, יכולה להיות של משרד הקליטה פלוס קרן לחיילים משוחררים

אורי מקלב: אני מ"יתד", משרד הרווחה

אורי מקלב:  יש את "עוגן" שאנחנו עובדים איתם

אורי מקלב:  אנחנו עובדים איתם גם עבור צעירים

אורי מקלב:  לדעתי, גם הצבא מכיר אותם, ענבר פה

אורי מקלב:  ואמרה פה שירלי שיש עוד עמותות וארגונים

עודד פורר: "עוגן", זה בערבות מדינה?     

אורי מקלב: הם לא בערבות מדינה

אורי אור: אני מהמרכז לקרן לחיילים משוחררים

אורי אור:  אני רק אציין ברשותך, אדוני היושב-ראש, שחוק קליטת חיילים משוחררים קובע שכספי הפיקדון לא ניתנים לעיקול, כך שהם שמורים לחיילים המשוחררים בכלל, הבודדים בפרט, גם כשהם משתחררים

עודד פורר: הבעיה היא שמעקלים הרבה פעמים מה שעובר לבנק

עודד פורר:  אחרי חמש שנים אפשר לעקל

אורי אור: אחרי חמש שנים מה שאנחנו מאפשרים להם לעשות זה לעדכן אותנו שהבנק שלהם בעצם ככל שהכספים יועברו אליו הם יעוקלו

אורי אור:  מה שאנחנו עושים, זה מעדכנים שחשבון הבנק שלהם לא פעיל, ומאפשרים להם לגשת ולקבל את הכספים במזומן באמצעות בנק הדואר

עודד פורר: השאלה אם החיילים מכירים את זה – לדעתי, מעטים

אורי אור: חד-משמעית כן

אורי אור:  אנחנו מתעסקים בזה על בסיס שבועי

נריה מאיר: הערה קצרה

נריה מאיר:  יכול להיות שזה מבוא לדיון נוסף

נריה מאיר:  אנחנו מאוד תומכים

נריה מאיר:  אני חושב שאתה עושה עבודה חשובה בנושא הזה, באמת, אלה המיטב של המיטב החיילים הבודדים

נריה מאיר:  צריך להגיע גם ל"מחילה" כמה שאפשר

נריה מאיר:  בקצה, בקצפת של הדבר הזה זה חיילי מח"ל

נריה מאיר:  אני מבקש להאיר כאן את הפנס בחצי דקה על הדבר הזה

נריה מאיר:  חיילי מח"ל הרי הם מתנדבים

נריה מאיר:  בניגוד לחיילים בודדים

שלומית אבינח: יש להם היתר עבודה

שלומית אבינח:  דאגנו שיהיה להם היתר עבודה, כי אמרו שאין להם היתר עבודה

נריה מאיר: חיילי מח"ל, אני חושב צריך לחבר אותם

נריה מאיר:  כמו שאדוני היושב-ראש, אתה יושב-ראש ועדת עלייה, קליטה ותפוצות, כתפיסה הוליסטית, אנחנו מפנים היום פרויקטים בארצות-הברית של חיילי מח"ל שחזרו לשם

נריה מאיר:  אני חושב שצריך להפוך את הבעיה הזאת להזדמנות שאת החינוך הפיננסי, ואת הסיוע צריך לעשות על בעיות שהם השאירו פה

נריה מאיר:  בצעדים הראשונים שלהם יחד עם גורמים אחרים, צריך להסתכל על זה כראייה תפוצתית ולא רק כעלייה וקליטה

עודד פורר: תודה

איתי פלומבו ויסמן: בוקר טוב, מנהל אגף פיקוח תחרות וצרכנות

איתי פלומבו ויסמן:  אני אגע בשלוש נקודות עיקריות

איתי פלומבו ויסמן:  קודם כל, בעקבות הדיון הקודם, השר שלנו הוציא מכתב לכל חברות התקשורת וביקש לפעול בצורה וולונטרית – זה הצעד הראשון שעשינו

איתי פלומבו ויסמן:  צעד שני – אפשר לומר שרואים שכבר השוק מתחיל בכיוונים יותר טובים, ראינו את הדוגמאות שהבאת בתחילת הדיון

איתי פלומבו ויסמן:  אנחנו כן רוצים לציין, שמדובר בתופעה שהולכת וקטנה

איתי פלומבו ויסמן:  בעבר, בתכניות הייתה זיקה בין המכשיר לבין התוכנית, ואז בעצם זה היה נמכר כעסקת חבילה, והחיילים היו משדרגים ומשלמים על מכשיר ישן

איתי פלומבו ויסמן:  בעקבות ביטול הזיקה, ובעקבות הסדרות צרכניות נוספות שהוביל המשרד, אנחנו נמצאים במצב שבו יש הרבה פחות פניות בנושאים האלה מכלל האוכלוסיות

איתי פלומבו ויסמן:       נקודה שלישית שארצה לומר, שמשרד התקשורת לא יהסס לעשות שימוש בסמכויות הפיקוח והאכיפה שלו לכל פגיעה שתיעשה באוכלוסיות מוחלשות ובחיילים בודדים בפרט

איתי פלומבו ויסמן:  ככל שתתקבל פנייה כזו, אנחנו נטפל בה במלוא הנחישות הנדרשת כמשרד ממשלתי

איתי פלומבו ויסמן:  אנחנו מאוד תומכים

עודד פורר: תודה

טל בר כהן: סמנכ"לית מוקדי שרות ומכירה

טל בר כהן:  כמו שאתם יודעים, אנחנו מנסים לבוא כמה שיותר לקראת חיילים, וחיילים בודדים בפרט

טל בר כהן:  במידה ויש לחייל כזה או אחר חוב מסוים, הוא משלם רק את הקרן, לא את שאר העמלות

טל בר כהן:  אנחנו נותנים לו פריסה נוחה עד 12 תשלומים

טל בר כהן:  בנוסף לזה, הוחלט לגבש תוכנית מיוחדת לחיילים העתידים להתגייס, ובנוסף לזה גם לחיילים הקיימים

טל בר כהן:  הובטחנו שזה ייצא תוך 60 יום

טל בר כהן:  אנחנו יכולים להגיד שכבר בימים הקרובים תא התוכנית, משהו ייחודי באמת עבור כלל החיילים, גם עתידים לגיוס, וגם החיילים הקיימים

עודד פורר: תודה רבה

עודד פורר:  אני מקווה שחברות אחרות יילכו בעקבותיכם

עודד פורר:  ציינתי את זה גם בתחילת הדיון

אליהו גבאי: יש לי הצעה אחת

אליהו גבאי:  כמו שעדכנתי פעם קודמת בישיבה

אליהו גבאי:  אמרתי שאנחנו יזמנו מבחינתנו שנים קודמות הוצאנו רשימות ארוכות של אקסל לפי חתך גיל, וביקשנו מצה"ל לבדוק מי חייל ומי לא, וכך פעלנו ופנינו לחברות סלולר בנקים ומי שהיה

אליהו גבאי:  יש לי הצעה אחת

אליהו גבאי:  אני חושבת שאולי בעת מכירה על ידי חברת סלולר או של ניהול הבנק, לבדוק את הגיל של אותו צעיר, ולבדוק אם הוא חייל, ואפשר להביא תעודת חוגר וכבר לציין לאותו מקום שהוא חייל, יהיה לנו הרבה יותר קל ברגע שזה יגיע אלינו או לכל מקום

אליהו גבאי:  כך ההתנהלות תהיה יותר קלה

עודד פורר: מי צריך לעשות את זה?     

אליהו גבאי: חברות הסלולר, או הבנקים שנותנים את ההלוואות

שירלי אבנר: אני שוב מפנה את תשומת הלב

שירלי אבנר:  זה לא רק בנקים

עודד פורר: במתן הסדר, זה צריך להיות מצוין כחלק מזה

עודד פורר:  גם במאגר הנתונים – הרי את אומרת אל תסתיר נתונים כדי שלא יהיה

עודד פורר:  אפשר להגיד - ההסדר נעשה בזמן שהיה חייל סדיר

עודד פורר:  ההסדר נעשה עם חייל משוחרר

עודד פורר:  להיפך, זה מוסיף

עודד פורר:      אני רוצה לסכם את הדיון

עודד פורר:  אני מודה לחברות סלולר שנרתמו וראו בעניין הזה חשיבות

עודד פורר:  אני מודה גם למשרד התקשורת ושר התקשורת שפנו אליהם יחד עם הוועדה, והעלו את הנושא הזה על סדר-היום לגבי העשייה הוולונטרית

עודד פורר:  עד כאן בהיבט הוולונטרי, מעבר לזה, אני חושב שיש דברים שהמדינה יכולה לקחת על עצמה  ולעשות בין היתר בשינוי החקיקה

עודד פורר:       עלו כאן כמה רעיונות טובים בדיון שאני מבקש מהמדינה לקדם אותם

עודד פורר:  הראשון - קיצור תקופת הרישום לחיילים, וכשאנחנו מדברים על חייל, אני רוצה להתייחס לחייל עד שנה אחרי השחרור, כי לפעמים ההסדר הזה נעשה דווקא בתקופה שהוא רק השתחרר, ובשנה הראשונה הוא מסדר את ענייניו, ושם לקצר את תקופת הרישום – אם היה שלוש שנים, אפשר לקצר אותה לשנה או שנה וחצי

עודד פורר:  זה שינוי חקיקה, משרד המשפטים צריך להוביל את זה, משרד המשפטים או האוצר

עודד פורר:        במקביל, לייצר עיכוב הליכים אוטומטי לחייל בשרות סדיר, יאפשר גם מניעה של תפיחת החוב, וגם אפשרות של החייל לסגור את החוב בהליך מסודר כשהוא כבר משוחרר והוא יכול לצאת לעבוד, ולסגור חובות שהם באמת לא בסכומים גדולים

עודד פורר:  אפשר לקבוע שעיכוב ההליכים האוטומטי הזה נעשה לחוב שהקרן שלו עד 10,000 שקלים ולא מעבר לזה

עודד פורר:  לחילופין, כי אם מעכבים הליכים אז זה כבר פותר את זה, אבל לחילופין לפחות למנוע את ריבית הפיגורים במהלך שירות סדיר

עודד פורר:  צריך לשנות את הדיווח למאגר לגבי הנחות

עודד פורר:  זאת אומרת, אם עכשיו עושים "מחילה" ומוחלים על אותם סכומים שדיברנו עליהם, אין סיבה לדווח על זה למאגר, אני לא חושב שיש לזה משמעות בהיבט האשראי

שירלי אבנר: זה לחלק מידע חיובי

שירלי אבנר:  אני רק מפנה את תשומת הלב, כאשר מוסרים מידע כזה למאגר, זה מידע, יכול להיחשב כמידע חיובי ולא מידע שלילי

עודד פורר: הרבה פעמים זה מה שמונע מלעשות את ה"מחילה" כי לא רוצים לדווח

שירלי אבנר: לא

שירלי אבנר:  אני לא חושבת

שירלי אבנר:  ההיפך, זה יכול לשמש כמידע חיוני

שירלי אבנר:  גם את זה צריך לקחת בחשבון

עודד פורר: נהפוך את הדיווח הזה לדיווח וולונטרי ככל שרוצים

שירלי אבנר: זה יוצר עיוותים במאגר

שירלי אבנר:  אנחנו כבר הסברנו

עודד פורר: מה עיוותים? עכשיו עורך הדין מוחל על 500 שקלים שכר טרחה מה העיוות?     

שירלי אבנר: אנחנו כבר ציינו את זה

עודד פורר: זה שציינתם את זה לא אומר שאני מסכים עם זה

עודד פורר:  לא

עודד פורר:  אני לא מסכים עם זה

שירלי אבנר: אמרנו זה יוצר עיוות במאגר בגלל שהמידע הזה כן יהיה בחוץ

עודד פורר: מה, על זה שהעו"ד אמר – אני מוותר על שכר טרחה?       

שירלי אבנר: זה לא מנתוני האשראי שנמסרים למאגר

שירלי אבנר:  המחילה על החוב

שירלי אבנר:  לא מחילה על שכר הטרחה של העו"ד

שירלי אבנר:  המידע הזה לא נמסר

שירלי אבנר:   המחילה על שכר טרחת עו"ד, זה לא משהו שנמסר למאגר

גיא קונפורטי: אז אני אגיד

גיא קונפורטי:  כשאנחנו פונים למשרדי עורכי דין, ומנסים להגיע להסכמי פשרה, לא אחת ולא פעמיים

גיא קונפורטי:  קודם כל, רואים בשכר הטרחה של העורך דין כחלק בלתי נפרד מהחוב

גיא קונפורטי:  אם אנחנו מבקשים לקבל הנחה, וגם מהריביות

גיא קונפורטי:  אם אנחנו מבקשים הפחתה, הנחה, הקלה, וזה מופיע בכל ההסכמים של כל משרדי עורכי הדין, הם כותבים שם בצורה מפורשת – שכל הנחה מעל 200 שקלים זה מדווח למאגר, כולל הנחה על הריביות, וכולל הנחה על שכר הטרחה והכול

גיא קונפורטי:  אני פעם הצגתי שאילתה כזאת בדיוק, והייתי בדיון על זה על זה עם דירוג אשראי

אייל חדד: 	דיווח המחילה סייע ללקוח, כי מבינים שיש תהליך שהוא יוצא מהחובות שלו

אייל חדד:  אני אומר, לא נכון להכריח פה, אני חושב שזה גם לא התקבל, להכריח שלא ישלחו מחילה, זה מקובל בכל העולם, במדינות ה-OECD, שולחים מחילות חוב למאגר

אייל חדד:  כרגע זה דיון

אייל חדד:  נחשוב על זה

אייל חדד:  ממה שאני מכיר, זה מסייע - - -     

עודד פורר: שכר הטרחה נחשב חלק מהחוב?     

אייל חדד: אני צריך לבדוק את זה, אני לא מכיר את זה

אייל חדד:  פעם ראשונה שאני שומע את הדבר הזה

עודד פורר: אני מבקש שתעשו אצלכם דיון, ותעבירו לנו בכתב לגבי הנושא הזה

עודד פורר:  אני מבקש שתשבו יחד עם גיא

עודד פורר:      כן, אני חושב שנכון לסמן את החוב שהוא נוצר במהלך שרות החובה

עודד פורר:  זה חוב שנוצר במהלך שרות חובה, יש לזה גם משמעות

עודד פורר:  אני מבקש מהמדינה לפעול להקמה של קרן הלוואות לחיילים בודדים

עודד פורר:  האחריות בעניין הזה היא שר הקליטה, שר הרווחה, והקרן לחיילים משוחררים

עודד פורר:  מערכת שיודעת לתת הלוואות לסגירת חובות לחיילים חסרי עורף משפחתי בסבסוד של המדינה על הריבית, או בערבות מדינה זה גרושים מבחינת מדינת ישראל ותקציב המדינה

עודד פורר:  זה נותן עוד איזשהו מקום שאיתו אפשר להמשיך

עודד פורר:  תודה רבה

עודד פורר:  אנחנו נקיים עוד דיון מעקב גם על הדברים האלה

עודד פורר:       הישיבה נעולה

עודד פורר:  תודה רבה לכולם